Hvis din emhætte blinker i displayet, er det meget sandsynligt en indikator for, at dit filter skal renses. Indikation for filterskift/rengøring virker på lidt forskellig måde afhængig af emhættemodel. For nogle modeller blinker en diode i displayet. For andre modeller lyser dioden konstant.
Indikation for filterskift/rengøring kan for eksempel virke på den måde, at efter 100 timers aktiv brug, begynder en rød diode at blinke for at gøre opmærksom på at det er nødvendigt ar vaske filtrene. Filteralarmen/timeren må nulstilles manuelt, ved at trykke på ON/OFF knappen og den blinkende LED samtidigt, og holde tasterne inde i ca. 3 sekunder, til dioden stopper med at blinke. I din emhættes brugsanvisning vil du finde en beskrivelse af, hvordan funktionen virker på din model.
Læs mere: Derfor skal du rense dit fedtfilter i emhætten